b'\n_START_ARTICLE_\nBias (mytologia)\n_START_PARAGRAPH_\nBias (muinaiskreikaksi \xce\x92\xce\xaf\xce\xb1\xcf\x82) oli kreikkalaisessa mytologiassa Amythaonin, Pyloksen kuninkaan, poika ja Melampuksen veli._NEWLINE_Neleus oli luvannut kauniin tytt\xc3\xa4rens\xc3\xa4 Peron vaimoksi sille, joka toisi h\xc3\xa4nelle Fylakoksen karjan. H\xc3\xa4n pyysi apua veljelt\xc3\xa4\xc3\xa4n, joka ennustustaitojensa avulla saikin hankittua karjan itselleen. Kun Melampus oli palauttanut karjan Neleukselle ja saanut Peron mukaansa, h\xc3\xa4n palasi t\xc3\xa4m\xc3\xa4 kanssa takaisin kotiinsa ja antoi t\xc3\xa4m\xc3\xa4n veljelleen vaimoksi. T\xc3\xa4m\xc3\xa4n liiton tuloksena Biakselle ja Perolle syntyi poika, Talaos._NEWLINE_Veljens\xc3\xa4 avulla Bias sai hallittavakseen my\xc3\xb6s kolmanneksen Argoksen kuningaskunnasta ja aloitti biantidien sukukunnan. T\xc3\xa4m\xc3\xa4 tapahtui Anaksagoraan halinnon aikana, ja nyt Bias meni naimisiin Lysippen, Proitoksen tytt\xc3\xa4ren, kanssa, ja he saivat lapset Areios, Leodokos ja Anaksibia. H\xc3\xa4nen kuolemansa j\xc3\xa4lkeen valtakunnan hallitsijaksi nousi h\xc3\xa4nen poikansa Talaos.'